बिटिसि बिसायख’थिनि आगोल-आगोल राजखान्थि दोलोनि दैदेनगिरिफोरा उल्थां-फाल्थां गोसो लानानै हान्जानिफ्राय ओंखारनाय- हाबनायखौ बिथा खालामनानै इउपिपिएल दोलोनि आफादगिरि प्रमद बर’आ रोखा बिबुंथि होदों दि राजखान्थि हान्जानि दैदेनगिरिफोरा रायजोयारि आरो जायगानि राजखान्थि दोलोखौ नागारनानै हारिमायारि राजखान्थि दोलोआव हाबहैनानै बर’ हारिनि खहा खामानि दामावथों । मानोना बर’ हारिया गोबाव समनिफ्रायनो नाख्रेबजानाय, सोबखजानाय, गादबजानाय आरो मुगैजानायनिफ्राय दिनैसिमबो उदां नङा । बिनि थाखाय जोंनो थार खुंथाइ आरो जाख्ल’नाय गोयै सोरखार नांगौ होन्नानै रोखा बुंथियो। बिनिखायनो बे खेबाव बिटिसिआव मोनसे सोलायनायनि स्ल’गान दोहौ फैदों आरो बिटिसि सोरखारा सोलायगोन बियो रोखा । इउपिपिएल दोलोआ बिटिसिनि खुंथाइ गोहोयाव फैनाय लोगो-लोगो लाइमोनफोरनि सायाव गोख्रों नोजोर होगोन होन्नानै गासै जौगालु बिथांखिफोरखौ हारि, धोरोम, बोरोन सायखवाजासे खौसेयै जौगाखांनाय खामानिखौ मावफुंगोन होन्नानै रोखा बुंथियो।